CELEX: 32020R0271
Language: da
Date: 2020-02-20 00:00:00
Title: Rådets forordning (EU) 2020/271 af 20. februar 2020 om fordeling af fiskerimulighederne i henhold til protokollen om gennemførelse af partnerskabsaftalen om bæredygtigt fiskeri mellem Den Europæiske Union og Republikken Seychellerne (2020-2026)

28.2.2020   
               
               
                  DA
               
               
                  Den Europæiske Unions Tidende
               
               
                  L 60/1
               
            
         RÅDETS FORORDNING (EU) 2020/271
         af 20. februar 2020
         om fordeling af fiskerimulighederne i henhold til protokollen om gennemførelse af partnerskabsaftalen om bæredygtigt fiskeri mellem Den Europæiske Union og Republikken Seychellerne (2020-2026)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 43, stk. 3,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Den 15. juli 2019 bemyndigede Rådet Kommissionen til at indlede forhandlinger med Republikken Seychellerne (»Seychellerne«) med henblik på at indgå en ny partnerskabsaftale om bæredygtigt fiskeri mellem Den Europæiske Union og Republikken Seychellerne (»partnerskabsaftalen«) samt en ny gennemførelsesprotokol dertil (»protokollen«).
                  
               
                     (2)
                  
                  
                     Forhandlingerne blev afsluttet på vellykket vis med paraferingen af partnerskabsaftalen og protokollen den 22. oktober 2019.
                  
               
                     (3)
                  
                  
                     Partnerskabsaftalen ophæver fiskeripartnerskabsaftalen mellem Det Europæiske Fællesskab og Republikken Seychellerne (1), som trådte i kraft den 2. november 2007 for en periode på seks år, og som er blevet stiltiende forlænget og derfor fortsat er i kraft.
                  
               
                     (4)
                  
                  
                     Den seneste protokol om gennemførelse af fiskeripartnerskabsaftalen mellem Det Europæiske Fællesskab og Republikken Seychellerne (2) blev undertegnet den 18. december 2013 og blev anvendt midlertidigt fra den 18. januar 2014. Den udløb den 17. januar 2020.
                  
               
                     (5)
                  
                  
                     Partnerskabsaftalen og protokollen blev i overensstemmelse med Rådets afgørelse (EU) 2020/272 (3) undertegnet den 24. februar 2020 med forbehold af senere indgåelse.
                  
               
                     (6)
                  
                  
                     De fiskerimuligheder, der fastsættes ved protokollen, bør fordeles på medlemsstaterne for hele protokollens anvendelsesperiode.
                  
               
                     (7)
                  
                  
                     Partnerskabsaftalen og protokollen bør træde i kraft hurtigst muligt i betragtning af den økonomiske betydning af Unionens fiskeri i Seychellernes fiskerizone og nødvendigheden af at begrænse afbrydelsen af sådanne aktiviteter mest muligt.
                  
               
                     (8)
                  
                  
                     Protokollen finder midlertidig anvendelse fra dens undertegnelse for at gøre det muligt for Unionens fartøjer at fortsætte fiskeri. Denne forordning bør derfor finde anvendelse fra samme dato
                  
               VEDTAGET DENNE FORORDNING:
         
            Artikel 1
            De fiskerimuligheder, der fastsættes ved protokollen om gennemførelse af partnerskabsaftalen om bæredygtigt fiskeri mellem Den Europæiske Union og Republikken Seychellerne (2020‐2026) (»protokollen«), fordeles på medlemsstaterne som følger:
            
                        a)
                     
                     
                        notfartøjer til tunfiskeri:
                        
                                    Spanien:
                                 
                                 
                                    22
                                 
                                 
                                    fartøjer
                                 
                              
                                    Frankrig:
                                 
                                 
                                    16
                                 
                                 
                                    Fartøjer
                                 
                              
                                    Italien:
                                 
                                 
                                    2
                                 
                                 
                                    fartøjer
                                 
                              
                  
                        b)
                     
                     
                        langlinefartøjer med flydeline:
                        
                                    Spanien:
                                 
                                 
                                    2
                                 
                                 
                                    fartøjer
                                 
                              
                                    Frankrig:
                                 
                                 
                                    4
                                 
                                 
                                    Fartøjer
                                 
                              
                                    Portugal:
                                 
                                 
                                    2
                                 
                                 
                                    fartøjer
                                 
                              
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes fra den 24. februar 2020.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 20. februar 2020.
            
               
                  På Rådets vegne
               
               B. DIVJAK
               
                  Formand
               
            
         
         
            (1)  EUT L 290 af 20.10.2006, s. 2.
         
            (2)  Protokol om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Republikken Seychellerne (EUT L 4 af 9.1.2014, s. 3).
         
            (3)  Rådets afgørelse (EU) 2020/272 af 20. februar 2020 om undertegnelse på Den Europæiske Unions vegne og om midlertidig anvendelse af partnerskabsaftalen om bæredygtigt fiskeri mellem Den Europæiske Union og Republikken Seychellerne og den tilhørende gennemførelsesprotokol (2020‐2026) (se side 3 i denne EUT).